વડાપ્રધાને બોલિવૂડમાં અભિનેત્રી કોઈના મિત્રા, વેટલિફ્ટર કર્ણમ મલ્લેશ્વરી, ફોટ પત્રકાર રેણુકા પુરીને પણ ફોલો કર્યા છે. તે સિવાય ભાજપના અમુક કાર્યકર્તાઓ અને રાજ્ય સરકાર મંત્રીઓને પણ મોદીએ ફોલો કર્યા છે. ઘણી મહિલાઓએ મોદીનો આભાર માન્યો છે અને તેમને રક્ષાબંધનની શુભેચ્છા પણ પાઠવી છે. વડાપ્રધાન મોદીએ રવિવારે ટ્વિટ કરીને દેશની જનતાને રક્ષાબંધનની શુભેચ્છા આપી હતી. તેમને તેમના ઘરે રક્ષાબંધનની ઉજવણી પણ કરી હતી. આ દરમિયાન ઘણાં સ્કૂલના બાળકો અને મહિલાઓ તેમને રાખડી બાંધવા તેમના ઘરે આવ્યા હતા.